
44 DR 30.10.2012 

 
Saya gembira melihat jalan-jalan dibina di kawasan luar bandar bagi memperbaiki 

keadaan hidup di kawasan luar bandar. Walau bagaimanapun, kebanyakan jalan adalah 
kecil dan sempit, tidak dapat dilalui oleh dua buah kereta. Saya pernah melihat sebuah 
kereta terperangkap di tepi jalan dan satu lagi terjatuh ke dalam longkang. Kementerian 
harus mempunyai pandangan yang lebih jauh dan membina jalan yang lebih luas. Banyak 
trak-trak berat juga menggunakan jalan-jalan tersebut termasuk trak yang membawa kayu 
balak.  

Ini telah membahayakan pengguna-pengguna jalan raya dan juga merosakkan 
jalan raya. Malah terdapat jambatan di kawasan saya runtuh disebabkan trak-trak berat. 
Kementerian harus melarang kenderaan berat daripada menggunakan jalan-jalan ini dan 
bukannya menutup kedua-dua belah mata.  

Saya telah melihat papan kayu digunakan sebagai asas iaitu foundation untuk 
pembinaan jalan. Jalan raya ini memang kelihatan bagus pada masa baru siap, tetapi 
keadaan ini hanya tahan untuk beberapa bulan kerana asas jalan-jalan ini tidak kuat. 
Bolehkah Menteri memberitahu saya dan Dewan yang mulia ini sama ada penggunaan 
papan kayu sebagai asas untuk pembinaan jalan raya adalah amalan yang boleh diterima.  

Saya juga pernah melihat kontraktor yang menggunakan kayu bakau sebagai 
sokongan untuk pembinaan jalan raya. Sememangnya kayu bakau yang terdedah kepada 
udara akan reput dalam tempoh beberapa bulan dan tepi jalan akan menghakis. Ini akan 
membahayakan pengguna jalan raya.  

Bolehkah Menteri memberitahu Dewan ini sama ada kayu bakau boleh digunakan 
untuk pembinaan jalan raya. Kontraktor-kontraktor cuba menjimatkan kos dengan 
menggunakan papan kayu dan kayu bakau. Mereka sebenarnya memaksa kerajaan untuk 
membelanjakan lebih banyak wang dalam jangka masa panjang untuk membaiki dan 
menyelenggarakan jalan raya ini. Saya minta penjelasan daripada Menteri. Terima kasih.  

 Tuan Pengerusi [Datuk Dr. Wan Junaidi bin Tuanku Jaafar]: Yang Berhormat 
Sri Gading. 

 

3.05 ptg.  

Datuk Haji Mohamad bin Haji Aziz [Sri Gading]: Terima kasih Tuan Pengerusi. 
Kementerian Kemajuan Luar Bandar dan Wilayah ini Tuan Pengerusi, terhutang budi kita 
kepada kementerian ini. Pertamanya saya ucap tahniah atas kesungguhan Menteri dan 
Timbalan Menteri, yang cantiknya Menteri dan Timbalan Menterinya semua orang luar 
bandar. Jadi cucuk, kata orang Indonesia.  

Saya hendak bercakap satu perkara Tuan Pengerusi, berkenaan B.22 ini berkaitan 
dengan Butiran 110300 – Kos Operasi dan Penyelenggaraan Lampu Jalan. Lain padang 
lain belalang, lain lalang lain... [Disampuk] Lain padang, lain belalang. Di Johor Tuan 
Pengerusi, kebanyakan jalan-jalan kampung alhamdulillah, kebanyakannya, bukan pula 
tidak ada yang memerlukan jalan, ada. Akan tetapi yang diperkatakan oleh ramai rakyat 
luar bandar ini tentang lampu jalan ini Tuan Pengerusi. Lampu jalan ini kalau boleh 
diberikan keutamaan mulai tahun depan supaya kampung-kampung kita ini terang.  

Saya ucapkan tahniah, kita dapat peruntukan dari segi pembangunan dan juga 
pengurusan hampir RM10 bilion. Jadi kalau, Timbalan Menteri dengar ya saya cakap ini, 
dengar ya. Timbalan Menteri macam... dengar ya, dengar... ada, Yang Berhormat Kuala 
Pilah ada. Apabila kita bercakap orang tidak pandang muka kita ini, macam hidung tak 
mancung, pipi tersorong-sorong. Saya suka kalau bercakap ini mata bertentang mata. Jadi 
kalau bolehlah, khusus saya bercakap kawasan saya, semua alhamdulillah, 100 peratus 
kecuali lampu jalan.  

Sekarang ini kampung-kampung Tuan Pengerusi, orang kampung dah tak macam 
dulu. Mereka lebih ke depan. Jadi kalau kampung gelap, gelap gelita, anak-anak balik 
khususnya hari-hari perayaan, gelap sahaja kampung kecuali atas kawasan rumah. Saya 
tahu dasar baru kerajaan ini untuk memberikan keutamaan kepada lampu jalan kampung, 
saya ucapkan tahniah dan terima kasih.  

 



Saya gembira melihat jalan-jalan dibina di kawasan luar bandar bagi memperbaiki keadaan hidup di kawasan luar bandar. Walau bagaimanapun, kebanyakan jalan adalah kecil dan sempit, tidak dapat dilalui oleh dua buah kereta. Saya pernah melihat sebuah kereta terperangkap di tepi jalan dan satu lagi terjatuh ke dalam longkang. Kementerian harus mempunyai pandangan yang lebih jauh dan membina jalan yang lebih luas. Banyak trak-trak berat juga menggunakan jalan-jalan tersebut termasuk trak yang membawa kayu balak. Ini telah membahayakan pengguna-pengguna jalan raya dan juga merosakkan jalan raya. Malah terdapat jambatan di kawasan saya runtuh disebabkan trak-trak berat. Kementerian harus melarang kenderaan berat daripada menggunakan jalan-jalan ini dan bukannya menutup kedua-dua belah mata. Saya telah melihat papan kayu digunakan sebagai asas iaitu foundation untuk pembinaan jalan. Jalan raya ini memang kelihatan bagus pada masa baru siap, tetapi keadaan ini hanya tahan untuk beberapa bulan kerana asas jalan-jalan ini tidak kuat. Bolehkah Menteri memberitahu saya dan Dewan yang mulia ini sama ada penggunaan papan kayu sebagai asas untuk pembinaan jalan raya adalah amalan yang boleh diterima. Saya juga pernah melihat kontraktor yang menggunakan kayu bakau sebagai sokongan untuk pembinaan jalan raya. Sememangnya kayu bakau yang terdedah kepada udara akan reput dalam tempoh beberapa bulan dan tepi jalan akan menghakis. Ini akan membahayakan pengguna jalan raya. Bolehkah Menteri memberitahu Dewan ini sama ada kayu bakau boleh digunakan untuk pembinaan jalan raya. Kontraktor-kontraktor cuba menjimatkan kos dengan menggunakan papan kayu dan kayu bakau. Mereka sebenarnya memaksa kerajaan untuk membelanjakan lebih banyak wang dalam jangka masa panjang untuk membaiki dan menyelenggarakan jalan raya ini. Saya minta penjelasan daripada Menteri. Terima kasih. Tuan Pengerusi [Datuk Dr. Wan Junaidi bin Tuanku Jaafar]: Yang Berhormat Sri Gading. 3.05 ptg. Datuk Haji Mohamad bin Haji Aziz [Sri Gading]: Terima kasih Tuan Pengerusi. Kementerian Kemajuan Luar Bandar dan Wilayah ini Tuan Pengerusi, terhutang budi kita kepada kementerian ini. Pertamanya saya ucap tahniah atas kesungguhan Menteri dan Timbalan Menteri, yang cantiknya Menteri dan Timbalan Menterinya semua orang luar bandar. Jadi cucuk, kata orang Indonesia. Saya hendak bercakap satu perkara Tuan Pengerusi, berkenaan B.22 ini berkaitan dengan Butiran 110300- Kos Operasi dan Penyelenggaraan Lampu Jalan. Lain padang lain belalang, lain lalang lain... [Disampuk] Lain padang, lain belalang. Di Johor Tuan Pengerusi, kebanyakan jalan-jalan kampung alhamdulillah, kebanyakannya, bukan pula tidak ada yang memerlukan jalan, ada. Akan tetapi yang diperkatakan oleh ramai rakyat luar bandar ini tentang lampu jalan ini Tuan Pengerusi. Lampu jalan ini kalau boleh diberikan keutamaan mulai tahun depan supaya kampung-kampung kita ini terang. Saya ucapkan tahniah, kita dapat peruntukan dari segi pembangunan dan juga pengurusan hampir RM10 bilion. Jadi kalau, Timbalan Menteri dengar ya saya cakap ini, dengar ya. Timbalan Menteri macam... dengar ya, dengar... ada, Yang Berhormat Kuala Pilah ada. Apabila kita bercakap orang tidak pandang muka kita ini, macam hidung tak mancung, pipi tersorong-sorong. Saya suka kalau bercakap ini mata bertentang mata. Jadi kalau bolehlah, khusus saya bercakap kawasan saya, semua alhamdulillah, 100 peratus kecuali lampu jalan. Sekarang ini kampung-kampung Tuan Pengerusi, orang kampung dah tak macam dulu. Mereka lebih ke depan. Jadi kalau kampung gelap, gelap gelita, anak-anak balik khususnya hari-hari perayaan, gelap sahaja kampung kecuali atas kawasan rumah. Saya tahu dasar baru kerajaan ini untuk memberikan keutamaan kepada lampu jalan kampung, saya ucapkan tahniah dan terima kasih.